LIITE II

1. SISÄLTÖ JA TIETOJEN MUOTO

Eurooppalaisen kalustorekisterin (EVR) sisältö ja tietojen muoto vahvistetaan jäljempänä esitetyssä taulukossa.

Taulukko 1

Eurooppalaisen kalustorekisterin parametrit

Parametrin numero Parametrin nimi Kuvaus Muoto Pakollinen/Vapaaehtoinen 1 Liikkuvan kaluston tunnisteet 1.1 Eurooppalainen kalustoyksikkönumero (EVN) Eurooppalainen kalustoyksikkönumero. Lisäyksessä 6 määritelty numerotunniste. Katso lisäys 6 (1) Pakollinen 1.2 Edellinen kalustoyksikkönumero Edellinen numero (tarvittaessa, uudelleen numeroitavan kalustoyksikön osalta) Pakollinen (soveltuvin osin) 2 Rekisteröintijäsenvaltio 2.1 Rekisteröintijäsenvaltio Jäsenvaltio, jossa kalustoyksikkö on rekisteröity 2-kirjaiminen koodi (*1) Pakollinen 3 Jäsenvaltiot, joissa kalustoyksikkö on saanut luvan 3.1 Käyttöalue Järjestelmä täyttää kentän automaattisesti parametrin 11.4 arvojen perusteella. Teksti Järjestelmä täyttää kentän automaattisesti parametrin 11.4 arvojen perusteella. 4 Muut olosuhteet 4.1 Muut kalustoyksikköä koskevat olosuhteet Ilmoitetaan sovellettavat kahden- tai monenväliset sopimukset, kuten RIV, RIC, TEN, TEN-CW tai TEN-GE. Teksti Pakollinen (soveltuvin osin) 5 Valmistusteollisuus 5.1 Valmistusvuosi Vuosi, jona kalustoyksikkö lähti tehtaalta VVVV Pakollinen 5.2 Valmistajan sarjanumero Valmistajan sarjanumero, sellaisena kuin se on merkittynä kalustoyksikön runkoon. Teksti Vapaaehtoinen 5.3 ERATV-viite Ilmoitetaan hyväksytty (2) kalustoyksikkötyyppi (tai -versio tai -variantti), jonka mukainen kalustoyksikkö on. Aakkosnumeerinen koodi (aakkosnumeeriset koodit) Pakollinen (jos sellainen on) 5.4 Sarja Sen sarjan tunniste, johon kalustoyksikkö kuuluu. Teksti Pakollinen (soveltuvin osin) 6 Viitetiedot EY-tarkastusvakuutuksesta (3) 6.1 EY-tarkastusvakuutuksen päiväys EY-tarkastusvakuutuksen päiväys Päiväys (VVVVKKPP) Pakollinen (jos sellainen on) 6.2 Viitetiedot EY-tarkastusvakuutuksesta Viitetiedot EY-tarkastusvakuutuksesta Olemassa olevien kalustoyksikköjen osalta: teksti. Uusien kalustoyksikköjen osalta: EU-tunnistenumeroon perustuva aakkosnumeerinen koodi, ks. lisäys 2. Pakollinen (jos sellainen on) 6.3 EY-tarkastusvakuutuksen antaja (hakija) 6.3.1 Organisaation nimi Teksti Pakollinen (jos sellainen on) 6.3.2 Yritysrekisterinumero Teksti Pakollinen (jos sellainen on) 6.3.3 Osoite Organisaation osoite, kadunnimi ja numero Teksti Pakollinen (jos sellainen on) 6.3.4 Kaupunki Teksti Pakollinen (jos sellainen on) 6.3.5 Maakoodi 2-kirjaiminen koodi (*1) Pakollinen (jos sellainen on) 6.3.6 Postinumero Aakkosnumeerinen koodi Pakollinen (jos sellainen on) 6.3.7 Sähköposti Sähköpostiosoite Pakollinen (jos sellainen on) 6.3.8 Organisaation koodi Aakkosnumeerinen koodi Pakollinen (jos sellainen on) 7 Omistaja Kalustoyksikön omistajan yksilöinti 7.1 Organisaation nimi Teksti Pakollinen 7.2 Yritysrekisterinumero Teksti Pakollinen 7.3 Osoite Teksti Pakollinen 7.4 Kaupunki Teksti Pakollinen 7.5 Maakoodi 2-kirjaiminen koodi (*1) Pakollinen 7.6 Postinumero Aakkosnumeerinen koodi Pakollinen 7.7 Sähköposti Sähköpostiosoite Pakollinen 7.8 Organisaation koodi Aakkosnumeerinen koodi Pakollinen 8 Kalustoyksikön haltija Kalustoyksikön haltijan yksilöinti 8.1 Organisaation nimi Teksti Pakollinen 8.2 Yritysrekisterinumero Teksti Pakollinen 8.3 Osoite Teksti Pakollinen 8.4 Kaupunki Teksti Pakollinen 8.5 Maakoodi 2-kirjaiminen koodi (*1) Pakollinen 8.6 Postinumero Aakkosnumeerinen koodi Pakollinen 8.7 Sähköposti Sähköpostiosoite Pakollinen 8.8 Organisaation koodi Aakkosnumeerinen koodi Pakollinen 8.9 Liikkuvan kaluston haltijan tunnus Aakkosnumeerinen koodi Pakollinen 9 Kunnossapidosta vastaava yksikkö Viitetieto kunnossapidosta vastaavasta yksiköstä 9.1 Organisaation nimi Teksti Pakollinen 9.2 Yritysrekisterinumero Teksti Pakollinen 9.3 Osoite Teksti Pakollinen 9.4 Kaupunki Teksti Pakollinen 9.5 Maakoodi 2-kirjaiminen koodi (*1) Pakollinen 9.6 Postinumero Aakkosnumeerinen koodi Pakollinen 9.7 Sähköposti Sähköpostiosoite Pakollinen 9.8 Organisaation koodi Aakkosnumeerinen koodi Pakollinen 10 Rekisteröinnin tila 10.1 Rekisteröinnin tila (ks. lisäys 3) 2-numeroinen koodi Pakollinen 10.2 Rekisteröinnin tila – päiväys Rekisteröinnin tila – päiväys Päiväys (VVVVKKPP) Pakollinen 10.3 Rekisteröinnin tila – syy Teksti Pakollinen (soveltuvin osin) 11 Markkinoillesaattamisluvat (4) (5) 11.1 Luvan myöntäjän nimi Markkinoille saattamista koskevan luvan myöntäjä (kansallinen turvallisuusviranomainen tai rautatievirasto) Teksti Pakollinen 11.2 Luvan myöntäjän jäsenvaltio Luvan myöntäjän jäsenvaltio 2-kirjaiminen koodi (*1) Pakollinen 11.3 EU-tunnistenumero Luvan myöntäjän antama yhdenmukaistetun käyttöönottoluvan numero Lupanumero. Uusien kalustoyksikköjen osalta: EU-tunnistenumeroon perustuva aakkosnumeerinen koodi, ks. lisäys 2. Pakollinen 11.4 Käyttöalue Myönnetyssä luvassa ilmoitettu käyttöalue. Teksti Pakollinen 11.5 Luvan myöntämispvm Päiväys (VVVVKKPP) Pakollinen 11.6 Luvan voimassaolo päättyy (jos määritelty) Päiväys (VVVVKKPP) Pakollinen (soveltuvin osin) 11.7 Luvan keskeyttämisen päivämäärä Päiväys (VVVVKKPP) Pakollinen (soveltuvin osin) 11.8 Luvan peruttamisen päivämäärä Päiväys (VVVVKKPP) Pakollinen (soveltuvin osin) 11.9 Kalustoyksikön käyttöä koskevat ehdot ja muut kalustoyksikön käyttöä koskevat rajoitukset 11.9.1 Koodatut käyttöehdot ja rajoitukset Kalustoyksikön käyttöä koskevat ehdot ja rajoitukset Koodiluettelo (ks. lisäys 1). Pakollinen (soveltuvin osin) 11.9.2 Koodaamattomat käyttöehdot ja rajoitukset Kalustoyksikön käyttöä koskevat ehdot ja rajoitukset Teksti Pakollinen (soveltuvin osin) 12 Lisäkentät (6)

2. RAKENNE

2.1 Eurooppalaisen kalustorekisterin rakenne

2.1.1 Tiedonhakua ja tietoihin pääsyä koskeva toiminto (DSC-toiminto)

Rautatievirasto panee DSC-toiminnon täytäntöön keskitetyn internet-pohjaisen työkalun ja koneiden väliseen viestintään tarkoitetun liitännän avulla. Kyseinen toiminto mahdollistaa tietojen hakemisen ja tietoihin pääsyn eurooppalaisessa kalustorekisterissä todentamisen jälkeen.

DSC-toiminnon avulla rekisteröintielimet voivat noutaa kirjaamiaan kalustoyksikkörekisteröintejä koskevat taulukossa 1 esitetyt parametriarvot.

2.1.2 Käyttäjätilien luomista ja hallinnointia koskeva toiminto (UCA-toiminto)

Rautatievirasto panee UCA-toiminnon täytäntöön keskitetyn internet-pohjaisen työkalun avulla. Kyseisen toiminnon avulla henkilöt ja organisaatiot voivat pyytää pääsyä eurooppalaisen kalustorekisterin tietoihin ja toimivaltainen rekisteröintielin voi luoda käyttäjätilejä ja hallinnoida käyttöoikeuksia.

2.1.3 Viitetietojen hallinnointitoiminto (RDA-toiminto)

Rautatievirasto panee RDA-toiminnon täytäntöön keskitetyn internet-pohjaisen työkalun avulla. Kyseisen toiminnon avulla rekisteröintielimet ja rautatievirasto voivat hallinnoida yhteisiä viitetietoja.

2.1.4 Hakemuksen jättämistä, rekisteröitymistä ja tietojen varastointia koskevat toiminnot (ARS-toiminnot)

ARS-toimintojen avulla kalustoyksikköjen haltijat voivat todentamisen jälkeen jättää valitulle rekisteröintielimelle hakemuksen kalustoyksikön rekisteröintiä varten tai olemassa olevan rekisteröinnin ajan tasalle saattamista varten käyttämällä internet-pohjaista työkalua, joka sisältää yhdenmukaistetun sähköisen lomakkeen (ks. lisäys 4). Tämän toiminnon avulla rekisteröintielimen on voitava rekisteröidä rekisteritiedot. Tiettyyn jäsenvaltioon liittyviin rekisteröinteihin viitataan kyseisen jäsenvaltion rekisterinä.

Jäsenvaltiot voivat päättää käyttää rautatieviraston tarjoamaa keskitettyä ARS-toimintoa (C-ARS) tai ne voivat panna ARS-toiminnon täytäntöön itsenäisesti hajautetulla tavalla. Jälkimmäisessä tapauksessa jäsenvaltion ja rautatieviraston on varmistettava hajautettujen ARS-toimintojen (D-ARS) ja keskitettyjen toimintojen (DSC, UCA ja RDA) välinen yhteensopivuus ja viestintä.

Keskitetty ARS-toiminto mahdollistaa kalustoyksikkönumeroiden ennakkovarauksen ja hallinnoinnin. Ennakkovarausprosessi mahdollistaa sen, että hakija tai haltija voi täyttää ennakkoon sähköisessä lomakkeessa vaaditut tiedot.

2.2 Käytettävyys

Eurooppalaisen kalustorekisterin toimintoja on voitava käyttää yleisimmillä verkkoselaimilla ja kaikilla unionin virallisilla kielillä.

2.3 Saatavuus

Yleissääntönä on, että eurooppalaisen kalustorekisterin on oltava jatkuvasti saatavilla; tavoitteena on 98 prosentin käytettävyysaste.

Jos tavanomaisten työskentelyaikojen (ma–pe klo 7.00–20.00 Keski-Euroopan aikaa) ulkopuolella tapahtuu toimintahäiriö, palvelu palautetaan toimintahäiriötä seuraavana työpäivänä. Huollon aikana järjestelmän käyttö keskeytetään mahdollisimman lyhyeksi ajaksi.

2.4 Palvelutaso

Käyttäjätuki on saatavilla työskentelyaikoina Help Desk -tukipalvelun kautta, joka avustaa käyttäjiä järjestelmän käyttöön liittyvissä asioissa ja rekisteröintielimiä järjestelmän toimintaan liittyvissä kysymyksissä.

Rautatieviraston on tarjottava testausympäristö eurooppalaista kalustorekisteriä varten.

2.5 Muutoksenhallinta

Rautatievirasto perustaa muutoksenhallintamenettelyn eurooppalaista kalustorekisteriä varten.

2.6 Tietojen eheys

Eurooppalaisessa kalustorekisterissä on varmistettava asianmukainen tietojen eheys.

2.7 Ennakkotarkastus

Eurooppalaisessa kalustorekisterissä on tarkastettava automaattisesti sähköiseen lomakkeeseen merkityt tiedot, myös vertaamalla niitä eurooppalaisessa kalustorekisterissä oleviin rekisteröinteihin, varmistamalla tietojen täydellisyys ja tarkistamalla merkittyjen tietojen muoto.

2.8 Kolmansissa maissa rekisteröityjen kalustoyksiköiden käytön helpottaminen unionissa

Rautatievirasto voi ottaa käyttöön DSC-toiminnon, jonka avulla kolmansien maiden asianomaiset elimet saavat pääsyn tiettyihin eurooppalaisessa kalustorekisterissä oleviin tietoihin, jos kansainvälisessä sopimuksessa, jonka osapuoli Euroopan unioni on, näin määrätään.

Rautatievirasto voi sallia eurooppalaisen kalustorekisterin toimintojen käytön kolmansien maiden elimille, jos kansainvälisessä sopimuksessa, jonka osapuoli Euroopan unioni on, näin määrätään.

3. KÄYTTÖTARKOITUS

3.1 Eurooppalaisen kalustorekisterin käyttö

Eurooppalaista kalustorekisteriä voidaan käyttää esimerkiksi seuraaviin tarkoituksiin:

— sen tarkistaminen, onko kalustoyksikkö asianmukaisesti rekisteröity ja mikä on rekisteröinnin tila;

— tietojen hakeminen markkinoillesaattamisluvista, mukaan lukien luvan antajasta, käyttöalueesta, käyttöehdoista ja muista rajoituksista;

— viitetietojen hakeminen hyväksytystä kalustoyksikkötyypistä, jonka mukainen kalustoyksikkö on;

— kalustoyksikön haltijan, omistajan tai kunnossapidosta vastaavan yksikön yksilöinti.

3.2 Kalustoyksikköjen rekisteröinti

3.2.1 Yleiset säännöt

1. Kalustoyksikkö on rekisteröitävä eurooppalaiseen kalustorekisteriin kalustoyksikön haltijan pyynnöstä markkinoillesaattamisluvan myöntämisen jälkeen ennen käyttöönottoa. Kalustoyksikön haltijan on täytettävä sähköinen lomake ja jätettävä rekisteröintihakemus käyttöalueella sijaitsevassa valitsemassaan jäsenvaltiossa. Kalustoyksikön rekisteröintiä varten valitulla jäsenvaltiolla on hakijan tai haltijan pyynnöstä annettava käyttöön menettelyt kalustoyksikkönumero(je)n varaamiseksi ennakkoon.

2. Eurooppalaisessa kalustorekisterissä voi olla kunkin kalustoyksikön osalta vain yksi voimassa oleva rekisteröinti. Kalustoyksikköä, jolla ei ole voimassa olevaa rekisteröintiä, ei saa käyttää.

3. Rekisteröintivaltion rekisteröintielin antaa kullekin kalustoyksikölle rekisteröinnin yhteydessä eurooppalaisen kalustoyksikkönumeron. Eurooppalaisen kalustoyksikkönumeron on oltava lisäyksessä 6 vahvistettujen sääntöjen mukainen. Jos hakija tai haltija sai pyytämänsä ennakkoon varatun kalustoyksikkönumeron, kyseistä kalustoyksikkönumeroa on käytettävä ensirekisteröinnissä.

4. Eurooppalainen kalustoyksikkönumero on mahdollista vaihtaa 3.2.2.8 ja 3.2.2.9 kohdassa tarkoitetuissa tapauksissa.

5. Sellaisten kalustoyksikköjen tapauksessa, jotka saapuvat unionin rautatiejärjestelmään kolmansista maista ja jotka on rekisteröity muuhun kuin tämän liitteen mukaiseen rekisteriin tai jota ei ole liitetty eurooppalaiseen kalustorekisteriin, kalustoyksikön haltija jättää rekisteröintihakemuksen sille jäsenvaltiolle, jossa kalustoyksikköä aiotaan ensimmäisen kerran käyttää unionin rautatiejärjestelmässä.

6. Liikkuvaa kalustoa, joka on otettu käyttöön ensimmäistä kertaa kolmannessa maassa ja jota aiotaan käyttää unionissa osana 1 520 mm:n rautatiejärjestelmän vaunustoa, ei rekisteröidä eurooppalaiseen kalustorekisteriin. Direktiivin (EU) 2016/797 47 artiklan 7 kohdan nojalla on kuitenkin mahdollista saada käyttöön tiedot kyseessä olevan kalustoyksikön haltijasta ja sen kunnossapidosta vastaavasta yksiköstä sekä kalustoyksikön käyttöön liittyvistä rajoituksista.

7. Kalustoyksiköt, jotka saapuvat unionin rautatiejärjestelmään kolmansista maista ja jotka on rekisteröity eurooppalaiseen kalustorekisteriin liitettyyn rekisteriin (DSC-toiminnon avulla) tämän liitteen mukaisesti, on rekisteröitävä vain kyseiseen rekisteriin, jos kansainvälisessä sopimuksessa, jonka osapuoli Euroopan unioni on, näin määrätään.

8. Eurooppalaisen kalustorekisterin on kunkin kalustoyksikön osalta sisällettävä viitetiedot kaikista kalustoyksikölle myönnetyistä luvista ja EU:n ulkopuolisista maista, joissa kalustoyksikköä saa käyttää kansainvälisessä liikenteessä kansainvälisiä rautatiekuljetuksia koskevan yleissopimuksen liitteen G mukaisesti, sekä niihin liittyvät käyttöehdot ja muut rajoitukset.

9. Rekisteröintielin toteuttaa kohtuulliset toimet varmistaakseen eurooppalaiseen kalustorekisteriin rekisteröityjen tietojen oikeellisuuden. Tätä tarkoitusta varten rekisteröintielin voi pyytää tietoja muilta rekisteröintielimiltä, erityisesti silloin, kun rekisteröintiä hakeva kalustoyksikön haltija on sijoittautunut toiseen jäsenvaltioon. Rekisteröintielin voi päättää keskeyttää kalustoyksikön rekisteröinnin voimassaolon perustelluissa tapauksissa.

10. Jos kansallinen turvallisuusviranomainen tai rautatievirasto katsoo, että kalustoyksikön rekisteröinnin voimassaolo on perusteltua keskeyttää komission täytäntöönpanoasetuksen (EU) 2018/545 ( 7 ) 54 artiklan mukaisesti, sen on pyydettävä keskeyttämistä rekisteröintielimeltä. Rekisteröintielin keskeyttää rekisteröinnin voimassaolon viipymättä saatuaan kyseisen pyynnön.

11. Kalustoyksikön haltijan on jätettävä rekisteröintihakemuksensa toimivaltaiselle rekisteröintielimelle internet-pohjaisella sähköisellä lomakkeella. Internet-pohjaiset lomake ja seurantanäkymä on asetettava saaville osana ARS-toimintoa, ja niihin on oltava pääsy todentamisen jälkeen.

12. Rekisteröintihakemus voi koskea yksittäistä kalustoyksikköä tai useita luetteloituja kalustoyksiköitä.

13. Joidenkin rekisteröintien osalta jäsenvaltiot voivat vaatia, että rekisteröintihakemukseen liitetään sähköisesti täydentäviä asiakirjoja; tätä tarkoitusta varten rekisteröintielimen on julkaistava luettelo kussakin rekisteröintitapauksessa vaadituista täydentävistä asiakirjoista.

14. Taulukossa 1 tarkoitettujen tietojen ohella jäsenvaltiot voivat vaatia ylimääräisten kenttien täyttämistä rekisteröintihakemuksessa. Tätä tarkoitusta varten rekisteröintielimen on julkaistava luettelo kyseisistä kentistä.

15. Eurooppalaisessa kalustorekisterissä on annettava haltijalle ja rekisteröintielimelle mahdollisuus rekisteröintihakemusten ja niiden liitteiden tarkasteluun järjestelmässä sekä rekisteröintien kirjaamiseen ja rekisteröintejä koskevien muutosten kirjaamiseen muutoksia vastaavilla tiedoilla.

16. Rekisteröintielimen on rekisteröitävä tiedot eurooppalaiseen kalustorekisteriin 20 työpäivän kuluessa täydellisen hakemuksen vastaanottamisesta. Rekisteröintielimen on mainitussa ajassa joko rekisteröitävä kalustoyksikkö tai pyydettävä korjausta tai selvennystä.

17. Kalustoyksikön haltijan on voitava tarkastella hakemuksensa edistymistä internet-pohjaisessa seurantanäkymässä.

18. Eurooppalaisen kalustorekisterin on ilmoitettava kalustoyksikön haltijalle ja rekisteröintielimelle mahdollisista rekisteröintihakemuksen tilassa tapahtuneista muutoksista.

3.2.2 Rekisteröintitapaukset

Eri rekisteröintitapaukset esitetään jäljempänä. Useita eri rekisteröintitapauksia voidaan tarvittaessa yhdistää yhteen rekisteröintihakemukseen.

3.2.2.1 Uusi rekisteröinti

Kaikki taulukossa 1 luetellut pakolliset kentät ja jäsenvaltion 3.2.1.14 kohdan mukaisesti edellyttämät ylimääräiset kentät on täytettävä.

Kalustoyksikön haltijan on jätettävä hakemus kalustoyksikön käyttöalueella sijaitsevan jäsenvaltion, jossa rekisteröintiä haetaan, rekisteröintielimelle.

Sellaisten kalustoyksiköiden osalta, jotka saapuvat unionin rautatiejärjestelmään kolmansista maista 3.2.1.5 kohdassa esitetyn mukaisesti, hakemukset on jätettävä sen jäsenvaltion rekisteröintielimelle, jossa kalustoyksikköä aiotaan ensimmäisen kerran käyttää. Tässä tapauksessa hakemuksen on sisällettävä vähintään kalustoyksikön haltijan ja kunnossapidosta vastaavan yksikön tunnistetiedot ja kalustoyksikön käyttöön liittyviä rajoituksia koskevat tiedot.

3.2.2.2 Olemassa olevan rekisteröinnin ajan tasalle saattaminen

Kalustoyksikön haltijan on jätettävä hakemus sen jäsenvaltion rekisteröintielimelle, jossa kalustoyksikkö on rekisteröity. Vain taulukossa 1 esitetyt parametrit, jotka on saatettava ajan tasalle, on ilmoitettava.

3.2.2.3 Kalustoyksikön haltijan vaihtuminen

Jos kalustoyksikön haltija vaihtuu, vaihtumista edeltävän rekisteröidyn haltijan vastuulla on ilmoittaa asiasta hyvissä ajoin rekisteröintielimelle, jotta tämä voi saattaa eurooppalaisen kalustorekisterin ajan tasalle. Edellinen haltija poistetaan eurooppalaisessa kalustorekisterissä olevasta rekisteröinnistä ja vapautetaan vastuualueistaan vasta sitten, kun uusi haltija on hyväksynyt haltijan aseman. Jos kukaan haltija ei ole hyväksynyt haltijan asemaa edellisen haltijan rekisteröinnin poistamispäivänä, kalustoyksikön rekisteröinnin voimassaolo on keskeytettävä.

3.2.2.4 Kunnossapidosta vastaavan yksikön (ECM) vaihtuminen

Jos kunnossapidosta vastaava yksikkö vaihtuu, kalustoyksikön haltijan on ilmoitettava asiasta hyvissä ajoin rekisteröintielimelle, jotta tämä voi saattaa eurooppalaisen kalustorekisterin ajan tasalle. Edellisen kunnossapidosta vastaavan yksikön on toimitettava huoltoasiakirjat joko kalustoyksikön haltijalle tai uudelle kunnossapidosta vastaavalle yksikölle. Edellinen kunnossapidosta vastaava yksikkö vapautetaan vastuualueistaan sitten, kun se on poistettu eurooppalaisessa kalustorekisterissä olevasta rekisteröinnistä. Jos yksikään uusi taho ei ole hyväksynyt kunnossapidosta vastaavan yksikön asemaa edellisen kunnossapidosta vastaavan yksikön rekisteröinnin poistamispäivänä, kalustoyksikön rekisteröinnin voimassaolo keskeytetään.

3.2.2.5 Omistajan vaihtuminen

Jos kalustoyksikön omistaja vaihtuu, kalustoyksikön haltijan on ilmoitettava asiasta hyvissä ajoin rekisteröintielimelle, jotta tämä voi saattaa eurooppalaisen kalustorekisterin ajan tasalle.

3.2.2.6 Rekisteröinnin voimassaolon keskeyttäminen tai uudelleenaktivointi

Rekisteröinnin uusi tila (8) ja sen syy on ilmoitettava. Eurooppalainen kalustorekisteri lisää uutta tilaa koskevan päiväyksen automaattisesti.

Kalustoyksikköä, jonka rekisteröinnin voimassaolo on keskeytetty, ei saa käyttää unionin rautatiejärjestelmässä.

Rekisteröinnin uudelleenaktivointi keskeyttämisen jälkeen edellyttää, että rekisteröintielin tarkastaa uudelleen keskeyttämiseen johtaneet olosuhteet soveltuvin osin yhteistyössä voimassaolon keskeyttämistä pyytäneen kansallisen turvallisuusviranomaisen kanssa.

3.2.2.7 Rekisteröinnin peruuttaminen

Rekisteröinnin uusi tila (8) ja sen syy on ilmoitettava. Järjestelmä lisää uutta tilaa koskevan päiväyksen automaattisesti.

Kalustoyksikköä, jonka rekisteröinti on peruutettu, ei saa käyttää unionin rautatiejärjestelmässä kyseisen rekisteröinnin nojalla.

3.2.2.8 Eurooppalaisen kalustoyksikkönumeron vaihtaminen teknisten muutosten vuoksi

Eurooppalainen kalustoyksikkönumero on vaihdettava, jos se ei kalustoyksikköön tehtyjen teknisten muutosten takia enää ole lisäyksessä 6 esitettyjen yksikön yhteentoimivuuden tai teknisten ominaisuuksien mukainen. Tällaiset tekniset muutokset saattavat edellyttää uutta direktiivin (EU) 2016/797 21 artiklan mukaista markkinoillesaattamislupaa ja tarvittaessa direktiivin (EU) 2016/797 24 artiklan mukaista tyyppihyväksyntää. Kalustoyksikön haltijan on ilmoitettava kyseisistä muutoksista ja tarvittaessa uudesta markkinoillesaattamisluvasta sen jäsenvaltion rekisteröintielimelle, jossa kalustoyksikkö on rekisteröity. Tämän rekisteröintielimen on annettava kalustoyksikölle uusi eurooppalainen kalustoyksikkönumero.

Eurooppalaisen kalustoyksikkönumeron vaihtamisen yhteydessä kalustoyksikkö rekisteröidään uudelleen ja sen jälkeen vanha rekisteröinti peruutetaan.

3.2.2.9 Eurooppalaisen kalustoyksikkönumeron ja rekisteröintijäsenvaltion vaihtuminen

Eurooppalainen kalustoyksikkönumero voidaan vaihtaa kalustoyksikön haltijan pyynnöstä rekisteröimällä kalustoyksikkö uudelleen eri jäsenvaltion toimesta kalustoyksikön käyttöalueella ja peruuttamalla sen jälkeen vanha rekisteröinti.

3.2.3 Automaattinen muutosilmoitus

Jos yksi tai useampi rekisteröintitieto muuttuu, eurooppalaisen kalustorekisterin tietotekninen järjestelmä lähettää kalustoyksikön haltijalle ja kalustoyksikön käyttöalueen osalta asianomaisille kansallisille turvallisuusviranomaisille automaattisen sähköposti-ilmoituksen, jossa kerrotaan muutoksesta, jos nämä ovat tilanneet kyseiset ilmoitukset.

Jos kalustoyksikön haltija, omistaja tai kunnossapidosta vastaava yksikkö vaihtuu, eurooppalaisen kalustorekisterin tietotekninen järjestelmä lähettää automaattisen sähköposti-ilmoituksen sekä vanhalle haltijalle/omistajalle/yksikölle että uudelle haltijalle/omistajalle/yksikölle.

Kalustoyksikön haltija, omistaja tai kunnossapidosta vastaava yksikkö taikka EY-tarkastusvakuutuksen antaja voi valita saavansa automaattisia sähköposti-ilmoituksia, joissa kerrotaan sellaisiin rekisteröinteihin liittyvistä muutoksista, joissa ne ovat osallisina.

3.2.4 Aikaisemmat tiedot

Kaikki eurooppalaisessa kalustorekisterissä olevat tiedot on säilytettävä 10 vuoden ajan siitä päivästä alkaen, jolloin kalustoyksikön rekisteröinti peruutetaan. Tietojen on oltava saatavilla online-muodossa vähintään kolmen ensimmäisen vuoden ajan. Kolmen vuoden jälkeen tiedot voidaan arkistoida. Jos tämän 10 vuoden ajanjakson aikana käynnistetään yhtä tai useampaa kalustoyksikköä koskeva tutkimus, näitä kalustoyksikköjä koskevat tiedot on säilytettävä myös mainitun 10 vuoden ajanjakson jälkeen, jos Euroopan parlamentin ja neuvoston direktiivin (EU) 2016/798 (9) 22 artiklassa tarkoitetut tutkintaelimet taikka kansalliset tuomioistuimet niin edellyttävät.

Kalustoyksikön rekisteröinnin peruuttamisen jälkeen mitään kalustoyksikölle annettuja rekisterinumeroita ei saa antaa millekään muulle kalustoyksikölle ennen kuin rekisteröinnin peruuttamispäivästä on kulunut sata vuotta.

Muutokset eurooppalaisessa kalustorekisterissä oleviin tietoihin on kirjattava.

3.3 Käyttäjien hallinta

3.3.1 Käyttäjän pyyntö

Kuka tahansa henkilö tai mikä tahansa organisaatio voi pyytää pääsyä eurooppalaiseen kalustorekisteriin internet-pohjaisella lomakkeella (osana keskitettyä UCA-toimintoa) sen maan toimivaltaiselta rekisteröintielimeltä, jossa henkilö tai organisaatio sijaitsee.

Rekisteröintielimen on arvioitava pyyntö ja tarvittaessa luotava käyttäjätili kyseiselle käyttäjälle ja annettava tälle asianomaiset pääsyoikeudet 3.3.2 ja 3.3.3 kohdan mukaisesti.

3.3.2 Käyttöoikeudet

Oikeudet eurooppalaisen kalustorekisterin tietojen käyttöön esitetään jäljempänä olevassa taulukossa.

Taulukko 2

Elin Lukuoikeudet Päivitysoikeudet Jäsenvaltion ”XX” rekisteröintielin Kaikki tiedot Kaikki jäsenvaltion ”XX” rekisterissä olevat tiedot Kansallinen turvallisuusviranomainen Kaikki tiedot Ei ole Rautatievirasto Kaikki tiedot Ei ole Kalustoyksikön haltija Kaikki tiedot kalustoyksiköistä, joiden haltija se on Ei ole Kunnossapidosta vastaava yksikkö Kaikki tiedot kalustoyksiköistä, joiden kunnossapidosta se vastaa, lukuun ottamatta omistajaa koskevia tietoja Ei ole Omistaja Kaikki tiedot kalustoyksiköistä, joiden omistaja se on Ei ole Rautatieyritys Kaikki yhteen tai useampaan kalustoyksikön numeroon perustuvat tiedot lukuun ottamatta omistajaa koskevia tietoja Ei ole Infrastruktuurin haltija Kaikki yhteen tai useampaan kalustoyksikön numeroon perustuvat tiedot lukuun ottamatta omistajaa koskevia tietoja Ei ole Direktiivin (EU) 2016/798 22 artiklassa tarkoitettu tutkintaelin ja Euroopan parlamentin ja neuvoston direktiivin 2012/34/EU (10) 55 artiklassa tarkoitettu sääntelyelin Kaikki tiedot valvottavista ja tarkastettavista kalustoyksiköistä Ei ole EY-tarkastusvakuutuksen antaja (hakija) Kaikki tiedot kalustoyksiköistä, joiden EY-tarkastusvakuutuksen antaja (hakija) se on, lukuun ottamatta omistajaa koskevia tietoja Ei ole Kansallisen turvallisuusviranomaisen tai rautatieviraston tunnustama muu käyttöoikeuden haltija (11) Määritellään tarpeen mukaan; käyttöoikeudelle voidaan asettaa aikaraja; ei koske omistajaa koskevia tietoja Ei ole

Pääsy eurooppalaisen kalustorekisterin tietoihin voidaan antaa asianomaisille kolmansien maiden elimille tai hallitustenväliselle järjestölle, jos kansainvälisessä sopimuksessa, jonka osapuoli Euroopan unioni on, näin määrätään.

3.3.3 Muut oikeudet

Kalustoyksikköjen haltijoiden on voitava toimittaa rekisteröintihakemuksia.

Minkä tahansa organisaation on voitava tehdä muutoksia omiin tietoihinsa, jotka sisältyvät viitetietoihin (ks. 3.4 kohta).

3.3.4 Turvallisuus

Käyttäjien tunnistus tapahtuu käyttäjänimen ja salasanan avulla. Kalustoyksiköiden haltijoiden (kalustoyksikkörekisteröinnin hakijoiden) ja rekisteröintielinten tunnistuksessa on käytettävä komission täytäntöönpanoasetuksen (EU) 2015/1502 (12) liitteessä olevassa 2.2.1 kohdassa tarkoitettua varmuustasoa ”korotettu”.

3.3.5 Tietosuoja

Eurooppalaisessa kalustorekisterissä olevia tietoja hallinnoidaan Euroopan parlamentin ja neuvoston asetuksen (EU) 2016/679 (13) ja sovellettavan tietosuojaa koskevan kansallisen lainsäädännön mukaisesti.

3.4 Viitetiedot

Yhdenmukaisuuden varmistamiseksi tietojen syöttämisessä rekisteröintiprosessin aikana eurooppalaisessa kalustorekisterissä on hyödynnettävä viitetietoja. Eurooppalaisen kalustorekisterin viitetietoja koskevien taulukossa 1 esitettyjen parametrien on oltava kalustoyksikköjen haltijoiden käytettävissä ARS-toiminnon yhdenmukaistetun sähköisen lomakkeen avulla.

3.4.1 Viitetietojen päivittäminen

Rautatieviraston on pidettävä viitetiedot ajan tasalla ja saatavilla keskitetyssä työkalussa (osa RDA-toimintoa) yhteistyössä rekisteröintielinten kanssa.

Minkä tahansa viitetiedoissa mainitun organisaation on voitava tehdä muutoksia omiin tietoihinsa internet-pohjaisen liitännän kautta.

Rekisteröintihakemuksen jättämisen jälkeen rekisteröintielimen on varmistettava, että organisaation tiedot kirjataan viitetietoihin rautatieviraston myöntämän organisaatiokoodin kanssa tai, jos organisaation tiedot on jo kirjattu, rekisteröintielimen on varmistettava, että viitetiedot saatetaan ajan tasalle kalustoyksikön haltijan toimittamilla uusilla tiedoilla.

3.4.2 Organisaatiokoodi

3.4.2.1 Organisaatiokoodin määritelmä

Organisaatiokoodi on yksiselitteinen tunniste, joka koostuu neljästä aakkosnumeerisesta merkistä, jotka rautatievirasto antaa kullekin organisaatiolle.

3.4.2.2 Organisaatiokoodin muoto

Kukin neljästä aakkosnumeerisesta merkistä voi olla mikä tahansa ISO 8859–1 -aakkosten 26 kirjaimesta tai mikä tahansa numero välillä 0–9. Kirjaimet kirjoitetaan isoin kirjaimin.

3.4.2.3 Organisaatiokoodin antaminen

Kaikille organisaatioille, joilla on pääsy eurooppalaiseen kalustorekisteriin tai jotka mainitaan eurooppalaisessa kalustorekisterissä, on annettava organisaatiokoodi.

Rautatieviraston on julkaistava organisaatiokoodien luomista ja antamista koskeva menettely ja pidettävä sitä ajan tasalla.

Yrityksille, jotka noudattavat TAP YTE:tä ja TAF YTE:tä, annettavien koodien sarja on täsmennettävä eurooppalaisen kalustorekisterin ohjeissa.

3.4.2.4 Organisaatiokoodien luettelon julkaiseminen

Rautatieviraston on asetettava organisaatiokoodien luettelo julkisesti saataville verkkosivustollaan.

4. OLEMASSA OLEVAT KALUSTOYKSIKÖT

4.1 Kalustoyksikkönumero

1. Kalustoyksiköt, joilla on jo 12-numeroinen tunnus, säilyttävät nykyisen numeronsa. Tällaiset 12-numeroiset tunnukset rekisteröidään sellaisenaan ilman muutoksia.

2. Kalustoyksiköille, joilla ei ole 12-numeroista tunnusta ( 14 ) , annetaan sellainen eurooppalaisessa kalustorekisterissä (lisäyksen 6 mukaisesti). Eurooppalaisen kalustorekisterin tietoteknisen järjestelmän on yhdistettävä tämä eurooppalainen kalustoyksikkönumero kalustoyksikön nykyiseen numeroon. Kansainvälisessä liikenteessä käytettävät kalustoyksiköt museokäyttöä lukuun ottamatta: 12-numeroinen tunnus merkitään kalustoyksikköön kuuden vuoden kuluessa sen antamisesta eurooppalaisessa kalustorekisterissä. Kotimaan liikenteessä käytettävien kalustoyksikköjen ja museokalustoyksikköjen osalta 12-numeroisen tunnuksen merkitseminen on vapaaehtoista.

4.2 Menettely kansallisista kalustorekistereistä (NVR) eurooppalaiseen kalustorekisteriin (EVR) siirtymiseksi

Aiemmin kalustoyksikön rekisteröinnistä vastanneen elimen on toimitettava kaikki saatavilla olevat tiedot sen valtion rekisteröintielimelle, johon se on sijoittautunut.

Olemassa olevan kalustoyksikön saa rekisteröidä vain yksi seuraavista jäsenvaltioista:

— jäsenvaltio, jossa sille on ensimmäisen kerran myönnetty käyttöönottolupa direktiivin 2008/57/EY 21–26 artiklan mukaisesti;

— jäsenvaltio, jossa se rekisteröitiin sen jälkeen, kun sille oli myönnetty lupa tai se oli hyväksytty direktiivin (EU) 2016/797 21 ja 25 artiklan mukaisesti;

— toisen jäsenvaltion NVR:ään siirrettyjen rekisteröintien osalta kyseinen jäsenvaltio.

4.3 Olemassa olevat järjestelmät

Päätöksessä 2007/756/EY tarkoitetut kansalliset standardirekisterit, käännöskone ja virtuaalinen rekisteri (VVR) lakkautetaan.

5. OHJEET

Tämän liitteen täytäntöönpanon ja käytön helpottamiseksi rautatieviraston on julkaistava ohjeet ja pidettävä ne ajan tasalla.

Jäsenvaltioiden on perustettava, julkaistava ja pidettävä ajan tasalla ohjeet, joissa kuvataan erityisesti niiden kielipolitiikka ja viestintää koskevat säännöt.

(*1) Koodeina käytetään unionin verkkosivuilla olevissa Toimielinten yhteisissä tekstinlaadinnan ohjeissa virallisesti julkaistuja ja ajan tasalla pidettyjä maakoodeja. Jos kyseessä on monikansallinen turvallisuusviranomainen Channel Tunnel Intergovernmental Commission, on käytettävä CT-maakoodia. Jos kyseessä on rautatievirasto, on käytettävä EU:n maakoodia.

(1) Liikkuva kalusto, joka on otettu käyttöön ensimmäistä kertaa Latviassa, Liettuassa tai Virossa ja on tarkoitettu käytettäväksi unionin ulkopuolella osana 1 520 mm:n rautatiejärjestelmän vaunustoa, on rekisteröitävä sekä eurooppalaiseen kalustorekisteriin että Itsenäisten valtioiden yhteisön rautatiekuljetushallinnon tietokantaan. Tässä tapauksessa voidaan käyttää 8-numeroista numerointijärjestelmää lisäyksessä 6 määritellyn numerointijärjestelmän sijasta.

(2) Direktiivin 2008/57/EY 26 artiklan (EUVL L 191, 18.7.2008, s. 1) ja direktiivin (EU) 2016/797 24 artiklan mukaisesti hyväksyttyjen kalustoyksikkötyyppien osalta.

(3) On oltava mahdollista antaa viitetiedot liikkuvan kaluston osajärjestelmän ja ohjaus-, hallinta- ja merkinanto-osajärjestelmän EY-tarkastusvakuutuksesta

(4) On oltava mahdollista antaa tiedot kaikista kalustoyksikölle myönnetyistä luvista.

(5) Markkinoillesaattamislupa, joka on annettu direktiivin (EU) 2016/797 V luvun mukaisesti tai käyttöönottolupa, joka on annettu direktiivin 2008/57/EY V luvun mukaisesti tai ennen direktiivin 2008/57/EY saattamista osaksi kansallista lainsäädäntöä olemassa olleiden lupajärjestelyjen mukaisesti.

(6) Soveltuvin osin 3.2.1.14 kohdassa tarkoitetut lisäkentät.

(7) Komission täytäntöönpanoasetus (EU) 2018/545, annettu 4 päivänä huhtikuuta 2018, raideliikenteen kalustoyksikköjen markkinoillesaattamislupa- ja tyyppihyväksyntämenettelyä koskevista käytännön järjestelyistä Euroopan parlamentin ja neuvoston direktiivin (EU) 2016/797 nojalla (EUVL L 90, 6.4.2018, s. 66).

(8) Sellaisena kuin se on vahvistettu lisäyksessä 3.

(9) Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).

(10) Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (EUVL L 343, 14.12.2012, s. 32).

(11) Rautatieviraston on yhteistyössä kansallisten turvallisuusviranomaisten kanssa määriteltävä menettely käyttöoikeuden haltijoiden tunnustamiselle.

(12) Komission täytäntöönpanoasetus (EU) 2015/1502, annettu 8 päivänä syyskuuta 2015, teknisten vähimmäiseritelmien ja -menettelyjen vahvistamisesta sähköisen tunnistamisen menetelmien varmuustasoja varten sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla annetun Euroopan parlamentin ja neuvoston asetuksen (EU) N:o 910/2014 8 artiklan 3 kohdan mukaisesti (EUVL L 235, 9.9.2015, s. 7).

(13) Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).

(14) Rajoittamatta taulukon 1 alaviitteen 1 soveltamista.